section_heading: Legenda o Radivojevim kćerkama
paragraph_text: U Jajcu je živa predaja po kojoj ban Radivoj prije bježanja iz Jajca u jednu pećinu sakrio svoje kćeri kako ne bi pale u ruke Turcima. Pod pećinom je duboki ponor. Kada je Radivoj s kraljem zarobljen, Turci su ušli u skrovište djevojaka htijući ih uhvatiti. Djevojke, da se izbave turskog sužanjstva i sramote, skočile su u ponor te tako poginuše. Od toga se vremena još i danas širi oko pećine i ponora miomiris ruža. <ref> Ćiro Truhelka, Kraljevski grad Jajce, povijest i znamenitosti, Nakladna knjižara J. Studeničke i Druga u Sarajevu 1904. (Pretisak Općinsko poglavarstvo Jajce, 1996.), str. 17.